Vallensbæk Senior Park

Nyhedsbrev nr. 6 April 2017

**Kære beboere, Vallensbæk Stationstorv 3**

Så er vi klar med nyhedsbrev nr. 6. Denne gang bliver det et nyhedsbrev, som først og fremmest handler om besøg i lejlighederne den 3. april, herunder parkering, samt om el-stik til el scooter m.m.

Nu er det snart dagen, hvor vi skal se vores lejligheder på Stationstorvet i Vallensbæk.

Vi bliver rigtig mange, 135 personer er tilmeldt, heraf 80 beboere. Der er beboere i alle lejemål.

**Parkering.**

Jeg har fået en mail fra Katja, som siger, at parkering skal foregå på P- dækket så vidt muligt. Jeg har ikke modtaget svaret fra Centret, men jeg går ud fra, at der er fri parkering for os beboere mandag fra ca. 15,30 - 18,30 på P-dækket. (Skulle jeg få andre oplysninger mandag formiddag, så sender jeg mail inden 13,00).

Det er Flemming og Jan fra Højstrupparken, som tager imod os og står for adgangskontrol. De har en liste med alle tilmeldte. Listen er i nummerorden efter de "gamle" lejlighedsnumre, så oplys venligst dette nummer. De har blå futter med, som vi skal bruge i lejemålene eller tag selv med.

Der er stadig håndværker cylindre i lejemålene, som er ulåste, når vi kommer. Flemming og Jan aflåser alle lejemål umiddelbart efter kl. 18,00, så venligst forlad lejligheder kl. 18,00.

**Lige et par huskeregler til 3. april:**

•**Der vil være fejl og mangler I kan se 3. april**

•**Vi er ikke færdige med mangelafhjælpningen efter den tekniske gennemgang. Der vil derfor være fejl og mangler i boligerne og på fællesarealerne**

•**I skal ikke påpege disse fejl og mangler endnu – vi har (forhåbentlig) set dem i den tekniske gennemgang**

•**Byggeriet er ikke færdigt – der vil komme håndværkere og folk til at teste byggeriet i hele april. Så I må ikke efterlade ting i lejemålet eller flytte noget ind den 3. april. /Katja**

1. I er selvfølgelig velkommen til at notere de ting I observerer og skrive dem på mangellisten, hvis de ikke er afhjulpet, når I flytter ind.

2. Hvis I konstaterer større fejl eller mangler vedrørende byggeriet, så skriv til mig senest tirsdag, så kan vi tage det med på møde i Følgegruppen onsdag formiddag og tjekke, at de har det med på deres liste.

3. Hvis det vedrører køkken eller garderobeskabe, som I har bestilt, så kontakt leverandøren. /Peder

**Tegninger.**

Tegninger har vi jo desværre ikke modtaget på papir, som vi er blevet lovet. Du har forhåbentlig nogle gamle tegninger eller andet, som du kan bruge til at skrive mål og notater på. Se el tegning, som vi fik tilsendt pr. mail forleden dag.

**El-stik til el scooter/køretøj m.m.**

Jeg er blevet bedt om at finde ud af, hvor mange beboere, der har behov for el-stik til opladning af batteri til el scooter eller andre batteridrevne køretøjer. Send en mail til mig senest tirsdag den 4. april, så der kan blive gjort noget i denne sag, som har været rejst mange gange. Skriv til pckornum@post12.tele.dk

**Folder om indflytningen**

Indflytningsfolder kan findes her: https://www.kab-bolig.dk/beboer/indflytning, hvis du ikke har fået den udleveret.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61781873 eller 43645387.

Venlig hilsen

Vallensbæk, den 2. april 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.